پووران درەخشەندە

وێنۆک|پووران درەخشەندە لە چوارەمین فێستیڤاڵی نێونەتەوەییی فیلمی سلێمانی، ٢٠١٩
پووران درەخشەندە (٢٧ی ئازاری ١٩٥١ لە کرماشان - )، دەرھێنەر، بەرھەمھێنەر، توێژەر و سیناریۆنووسی سینەمای کوردی خەڵکی ڕۆژھەڵاتی کوردستانە کە ھەموو کارەکانی بە زمانی فارسی ساز کردووەتەوە. درەخشەندە لە ساڵی ١٩٨٦ەوە تاکوو ئێستا کار لەو بوارە دەکات. ئەو بەھۆی فیلمێکی دۆکیومێنتاری لەسەر کرماشان ھاتە ئاستی پڕۆفیشناڵی فیلم. درەخشەندە لە حەوتەمین فیستیڤالی سان لە سانفرانسیسکۆی ویلایەتە یەکگرتووەکانی ئەمریکا بەھۆی فیلمی «بێدەنگ! کچەکان ناقیژێنن» چەندین خەڵاتی بردەوە.http://xendan.org/dreja.aspx?=hewal&jmara=14071&Jor=8 ، خەندان

 درەخشەندە و چاندی کوردی 
درەخشەندە بەدوای کۆچی دواییی بەیتۆجان گۆرانیبێژی بەناوبانگی کورد بە دەربڕینی پەیامێک سەرەخۆشیی خۆی ئاراستەی بنەماڵەکەی و کوردەکانی سەرانسەری جیھان کردەوە و وتی وەکوو کوردێک لەوە پەشیمانم کە زانیارییەکی ئێجگار کەمێکم سەبارەت بەو ھونەرمەندە ھێژایە ھەبوو.نەمانامە: پەیامی سەرەخۆشیی پووران درەخشەندە بۆ کۆچی دواییی بەیتۆجان (بە فارسی)، نووسراو لە ١٥ی ئەیلوولی ٢٠٢٣؛ سەردان لە ٦ی کانوونی یەکەمی ٢٠٢٣.

درەخشەندە لە تشرینی دووەمی ٢٠١٩ وەکوو داوەرێکی چوارەمین فێستیڤاڵی نێونەتەوەییی فیلمی سلێمانی ھات بۆ باشووری کوردستان. ئەو لە وەتوبێژێک لەگەڵ ڕووداو وتی دەمھەوێت فیلمێک سەبارەت بە ژیانی مەستوورە ئەردەڵان بەرھەم بھێنم.ڕووداو: پووران درەخشەندە: پێمخۆشە لە سلێمانی فیلمێک لەسەر مەستوورەی ئەردەڵان دروست بکەم (بە سۆرانی)، نووسراو لە ١١ی تشرینی دووەمی ٢٠١٩؛ سەردان لە ٦ی کانوونی یەکەمی ٢٠٢٣.

 سەرچاوەکان 

پۆل:زیندووان
پۆل:خەڵکی کرماشان
پۆل:لەدایکبووانی ١٩٥١
پۆل:کوردەکانی ڕۆژھەڵاتی کوردستان
پۆل:دەرھێنەرانی فیلمی ئێرانی
پۆل:دەرھێنەرانی فیلمی کورد
پۆل:سیناریۆنووسانی ئێرانی
پۆل:دەرھێنەرانی فیلم بە زمانی فارسی
پۆل:خانمە سیناریۆنووسەکان